Topsøe i front med studier af katalyse | Ingeniøren\nTopsøe i front med studier af katalyse\nMed avancerede elektronmikroskoper kan Haldor Topsøe studere katalyseprocesser under realistiske forhold\nAf Jens Ramskov 8. jan 2002 kl. 00:00 0\nFor godt to år siden indviede Haldor Topsøe A/S et nyt avanceret katalyselaboratorium i Lyngby. Projektleder ph.d. Poul Lenvig Hansen sagde ved den lejlighed til Ingeniøren, »at man med de nye elektronmikroskoper ville kunne "se" den atomare struktur af katalysatorer i arbejde«.\nDet er nu til fulde lykkedes. I november 2001 offentliggjorde forskere fra Haldor Topsøe A/S i en videnskabelig artikel i det internationale tidsskrift Science med stifteren selv som medforfatter de første fotos, der viste, hvordan bariumatomer påvirker de nærliggende rutheniumatomer i en bornitrid-ruthenium katalysator, der bruges ved fremstilling af ammoniak (NH3) ud fra N2 og H2. Det var første gang, at sådanne studier blev udført under realistiske forhold og ikke under vakuum, hvor processen forløber anderledes. Ingeniøren bragte en kort omtale af forsøgene i avisudgaven den 23/11-01.\nI en kommentar til målingerne skrev Charles Campbell fra University of Washington i Science, at resultaterne var særligt vigtige, fordi metoden også kan bruges til at vise, hvordan andre katalysatorer virker i praksis, og den derved generelt kan give anledning til forbedringer af katalyseprocesser.


Dråbehalskæden - Robilasios del 1. - Movellas\n7. Robilasios del 1.\nDet var sent på eftermiddagen, da hun nåede den lille hytte, hvor troldmanden og hans lærling måtte bo. Det var det eneste hus, hun havde set siden før broen, så der var vist ingen tvivl om, at det måtte være her. Ved siden af den skæve dør, hang der en uro lavet af fjer, hønsefødder og andre underlige ting. Den var lidt ulækker og virkede meget malplaceret, men måske havde den en religiøs betydning, eller måske var det bare for at skræmme tilfældige forbipasserende væk?\nAja bankede nervøst på og trådte hurtigt lidt væk. Vidste ikke helt, om hun håbede, der ville blive lukket op eller ej. Var det overhovedet det rigtige hus, hun var kommet til? Aja blev pludselig i tvivl. Men det måtte jo være her. Lidt efter blev døren dog åbnet. Den gamle mand, der havde åbnet, bød hende velkommen; og lidt nervøst svarede hun med kodeordene, Tora havde lært hende. Det gamle rynkede ansigt lyste op i et smil, og den gamle troldmand bad hende hjælpe sig med at feje foran huset – hans del af koden. Aja åndede lettet op – så havde hun husket alle ordene rigtigt!\nAja koncentrerede sig om at feje præcis på den måde Tora havde foreskrevet hende: Tre gange til den ene side og fire til den anden, derefter omkredsen af en firkant og i den en cirkel. Til sidst viste hun den gamle mand armbåndet, og med åbne arme bød han hende velkommen. Det måtte være Robilasios, besluttede hun, for han glemte at præsentere sig. Han virkede slet ikke overrasket. Det var nærmest som om, han havde ventet hende.\nDa Ajas øjne havde vænnet sig til mørket i hytten, kunne hun se, at den kun bestod af dette ene rum, der så en del ældre og mere spartansk ud end Toras hus. Gulvet var lerklinet, men det eneste møblement var et bålsted og et bord med nogle taburetter, hvor hun pludselig så en dreng sidde. Hans kraftige hår skjulte næsten hele ansigtet som han sad der, bøjet over sit arbejde. Da han modvilligt rejse sig, så hun, at han var et hoved højere end hende og måske lidt ældre, end hun først havde antaget.\nRobilasios præsenterede Aja og Jorim for hinanden, og selvom hun prøvede at smile imødekommende til ham, virkede lærlingen både sammenbidt og kedelig og gjorde ikke mine til så meget som at gengælde hendes hilsen. Han vendte hende så hurtigt som muligt ryggen og brød sig tydeligvis ikke om hende. Hun følte sig ikke velkommen.\nRobilasios var venlig nok, og da de sad omkring bålet, bad han hende interesseret om at fortælle sin historie. Efter en dyb indånding begyndte hun at fortælle om ferien på Bermuda; men da hverken Robilasios eller Jorim syntes at kunne følge denne del af beretningen, skyndte hun sig at fortælle om sit første møde med Tora.\n”Jamen hvorledes var din rejse igennem sumpen? Mødte du dens usle beboere?” spurgte Robilasios utålmodigt. Og lidt skamfuldt indså Aja, at de småting, hun så ivrigt havde berettet om, var hverdag for troldmanden. Den dårlige samvittighed vældede igen op i hende, da hun fortalte om munkene og nonnerne; men troldmanden var tydeligvis lettet, da han hørte at største delen af optoget var gået i sumpen.\n”Det må være gudernes vilje, og for denne gave må vi takke dem,” sagde han tankefuldt.\n”Jeg har været så bekymret for Tora den sidste tid, med alt den snak om afbrænding af hekse og kættere; men nu har kirken fået sig en ordentlig lærestreg, så det varer nok længe, før de forsøger at komme ud til hende igen!” det sidste klukkede han og Aja kunne ikke lade være med at smile af ham.\nDet var måske derfor Tora havde haft så travlt med at få hende af vejen? For at beskytte hende. Det håbede Aja. Kavaleriet var Robilasios til gengæld mindre begejstret for at høre om; men da han ikke uddybede det, turde Aja ikke spørge hvad der var galt.\n”Hvor mange var de? Hvor mange til hest?” spurgte han.\nHans øjne flakkede i et spildt sekund. Aja svarede så godt hun kunne. Talte geledder og heste i tankerne.\n”Måske 150 eller 200..” Svarede hun tøvende.\n”150 eller 200?” gentog Robilasios\n”Jeg er ikke sikker..” Aja følte sig meget utilstrækkelig.\nRobilasios sukkede opgivet. Aja krympede sig, hun kunne jo ikke vide at det var så vigtigt.\n”Du må da i det mindste kunne huske hvilket våben de bar?” spurgte troldmanden bøst.\n”Altså, de havde landser og skjolde og så må de også…”\n”Du ved jo heller ingen ting!”\nJorim rullede med øjnene imens han sagde det ”piger! Selvfølgelig har de lanser og skjolde. De har for den sags skyld også svær og sikket også armbrøst! Robilasios mener jo våbenskjold”\nAja ulmede inden i. Var det en måde at byde sine gæster velkommen på? Hun kunne jo ikke vide at det var det han snakkede om.\n”Jeg kan tegne dem for dig, hvis du har noget papir..” sagde hun spagt.\nEndelig var der noget hun kunne finde ud af, noget hun var god til.\n”Papir?” Robilasios smagte på ordet.\n”Pergament, mener jeg” Aja kunne mærk at kinderne blev hede.\nRobilasios gjorde tegn til Jorim der surmulende rejste sig og forvandt hen til en kiste nær døren. Lidt efter kom han tilbage med pergamentet og et kulkridt. Da Aja var færdig med tegningen kastede Robilasios blot et kort blik på den før han hastigt skiftede emne. Han rakte tegningen til Jorim der, anvist af et hovednik fra Robilasios, lagde den tilbage i kisten.\nDa de havde snakket endnu et stykke tid, og Aja havde rost huset og naturen, der omgav det, mente Robilasios, at det var ved at være tid til at gå til ro. Han bad Aja hente et tæppe og et skind, der lå i hyttens mørkeste hjørne. Nærmest lidt undskyldende sagde Robilasios, at de foretrak at gøre tingene på den gammeldags måde. De var jo ikke vant til at få unge frøkner på besøg, som han kejtet formulerede det. Aja formodede, at det betød at hun skulle sove på gulvet og svarede med et smil, at det da ikke gjorde noget.\n”Det er jeg jo næsten vandt til..” Nikkede hun, men ærgrede sig.\nAja måtte tvinge sine ben til at gå ind i mørket. Det var egentligt ikke, fordi hun var mørkeræd, men mere fordi hun ikke havde den fjerneste idé om, hvad der kunne gemme sig derinde. Alt var jo anderledes end hjemme i Danmark eller for den sags skyld på Bermuda.\nHun fumlede med skinne og udvalgte sig et. Det var kæmpestort, tykt og meget vamset, men lugtede kraftigt og meget fremmedartet. Det var måske et bjørneskind. Det måtte hun huske at fortælle Niklas om når hun kom hjem, så ville han virkelig blive imponeret af sin storesøster. Tæpperne var vævet af fåreuld og kradsede lidt; men hun måtte vel bare prøve at vænne sig til det og få sovet mest muligt. Hun lagde sig så tæt ved ildstedet, som hun turde.\nDa hun lå og kiggede ind i de rødorange gløder, følte hun sig tryg for første gang, siden hun havde sagt farvel til Tora. Robilasios skulle nok passe på hende; det var hun sikker på. Hun savnede lagner eller noget andet stof, der i det mindste virkede rent; men alt her var lavet af kradsende uld eller skind. Hun faldt snart i søvn, udmattet efter den lange vandretur, og på trods af Robilasios´ højlydte snorken sov hun hele natten.\nDa hun vågnede næste morgen, måtte hun skuffet indse, at hun ikke var i Hamilton i færd med at spise en regnbuefarvet is; men derimod lå i det, hendes gamle gråhårede historielærer ville kalde et glimrende eksemplar af et tidligt middelalderhus. Hun kunne høre får eller geder bræge og så sig om. Huset var tomt. Hun rystede tæppet og skindet, så støvet fløj til alle sider. Efter at have lagt dem på plads, prøvede hun at rette på tøjet og rede håret med fingrene, båndet havde hun tabt i løbet af natten. Hun prøvede at flette håret igen, men dels var det krøllede hår kun skulderlangt og dels var det meget uglet. Båndet lå på det støvede gulv. Normalt havde hun smidt det ud, men i mangel af bedre måtte det kunne bruges selv om det ikke længere var noget der mindede om rent. Hun rystede det men endte med at opgive fletningen. Håret blev samlet i en stram hestehale.\nDa Aja gættede på, at hun igen måtte se nogenlunde ud, gik hun hen til døren. Det var køligt og temmelig tåget, og hverken dyr eller mennesker var at se. Hun gik barfodet ud på det dugvåde græs, og kiggede sig igen omkring. Det føltes nærmest som om det her var en drøm. Her var så stille. Aja gik ned ad bakken og tilbage igen, heller ikke her kunne hun se eller høre noget, altså bortset lige fra en fugl, der kvidrede lystigt fra et træ i nærheden. Hvor kunne de være henne? Hun gik hen til den store brønd og gjorde et mislykket forsøg på at hejse vand op, hvorefter hun fortsatte om bag huset, hvor hun til sin store overraskelse så endnu et hus – eller i hvert fald et skur.\nHun åbnede forsigtigt den tunge egetræsdør og gik ind i det bælgravende ingenting. Da hendes øjne havde vænnet sig til mørket, kunne hun alligevel se, at hun befandt sig i en form for entre med en dør, der førte videre. Bag døren kunne hun høre stemmer og lyden af fødder, der gik. Hun åbnede den varsomt. Der var de, Robilasios og Jorim. To par øjne kiggede overrasket på hende. Hun kiggede ned. Det var ikke ligefrem høfligt bare at komme anstigende på den måde, når man var på besøg, irettesatte hun sig selv.\nDen sitrende tavshed fyldte det halvmørke rum, som kun var oplyst af et stort bål i midten af rummet og nogle fakler, der var placeret rundt omkring på væggene. Robilasios og Jorim havde indtil for ganske nylig stået bøjede over det store bord. Koncentreret havde de studeret de gamle tekster i de tykke læderindbundne bøger og gulnede pergamentruller, der nu dækkede hele arbejdspladsen.\nGenert lod Aja øjnene glide rundt i det mørke arbejdsværelse. En kæmpestor, gammel gryde, der stod I et hjørne, fangede hendes opmærksomhed. Så var Robilasios altså en troldmand sådan helt for alvor. Der var hylder fra gulv til loft, men der ville alligevel ikke være plads til så meget som en eneste flaske, så fyldt var der. Dette var en troldmands værksted. Ajas blik blev nærmest magnetisk tiltrukket af alle krukkerne, glassene og bøgerne i rummet. Hvor ville det altså være spændende at gå på opdagelse herinde engang.\n”God morgen unge frøken. Har du sovet godt?” grinede Robilasios.\n”Eller måske skulle vi hellere sige god formiddag?” fortsatte han lidt drillende.\n”Nå, det er her I gemmer jer” svarer Aja rapt, lidt for rapt måske.\n”Klokken er næsten middag, du burde for længst være oppe” sagde Jorim i et alt andet end drillende tonefald.\n”Gider du godt gå ud. Det her er faktisk et sted man arbejder; og det er i hvert fald ikke for småpiger som dig,” forsatte han spydigt.\n”Tag det nu roligt Jorim. Hvorfor er du sådan efter hende?” Spurgte Robilasios udglattende.\nDet svarede Jorim ikke på, men kiggede skamfuld ned på sine beskidte fingre. Havde han nu igen gjort mester sur? Det var jo ikke det, der var meningen, krympede han sig; men hvorfor skulle den lille unge gå rundt og snuse i alting? Jorim kunne mærke kinderne blive varme. Robilasios inviterede Aja over for at se, hvad de lavede. Det var så den dags lektion, formodede han.\nAja tog mod til sig og på trods af Jorims skulen, trådte hun stædigt frem. Måske havde han været hos troldmanden længst, men han skulle altså ikke behandle hende sådan, det fandt hun sig ikke i!\nAlle tre stod de nu bøjet over et gammelt og rimeligt slidt rejsekort over Terra. Endnu en gang så Aja profetierne, som hun efterhånden havde accepteret måtte omhandle hende. Den gamle troldmand bladrede rundt i de mange papirer uden at sige så meget som et ord. Øjensynligt prøvede at finde en logisk forklaring på det hele.\nDa de lidt senere sad og spiste, fortalte Robilasios dem sin plan, og han forklarede den med en sådan myndighed og beslutsomhed, at Aja vurderede, at der nok ingen ændringsmuligheder var. Planen gik ud på, at både Aja og Jorim skulle af sted. De skulle ikke have mere bagage, end de selv kunne bære, for både hest og æsel var for svære at skjule og kunne let afsløre dem på deres mission. Af samme grund måtte de også undvære vagthund. Noget Jorim ikke var helt tryg ved.\nIfølge profetierne var det Aja, der skulle redde verden; men der stod intet sted skrevet, at hun skulle påtage sig det alene; og Jorim, der var næsten halvvejs igennem uddannelsen som troldmand, kunne nok være til stor hjælp. Igen skulede Jorim ondt til Aja, men tog sig i at kommentere planen, for hvis det var sådan, at mester mente, han skulle slæbe pigebarnet med, så var det vel sådan, selv om han havde en tydelig fornemmelse af, at hun ville være til mere besvær end gavn.\nEfter de havde spist, sendte Robilasios Jorim ud til fårene, på trods af hans højlydte brok over, at det var tøsearbejde; og at når der nu endeligt var en pige, så havde de ingen gavn af hende. Efter et hårdt blik fra Robilasios bøjede han dog hovedet og forlod i stilhed rummet. Hvorfor skulle der gøres så meget ud af en tøs, der kom rendende, var det bare fordi, hun havde en åndssvag halskæde på? Piger burde ikke rende rundt på den måde. De kunne blive hjemme og væve tøj og lave mad i stedet for at løbe rundt og tro, at de var noget. At mene at de kunne redde verden, var jo rent til grin. Hvis verden trængte til at blive reddet, burde man da finde én, der var bedre kvalificeret til opgaven.\nRobilasios havde taget Aja med over til skuret igen. Dér viste han hende en masse forskellige mærkelige ting og forklarede hende, hvad de skulle bruges til. Men da han bagefter bad hende gentage, hvad han havde sagt, måtte hun flov indrømme, at hun kun kunne huske at Nordstjernen vendte mod nord og at bulmeurt var giftig. Den gamle troldmand sukkede og gentog tålmodigt tingene og lod hende denne gang repetere løbende.\nValmuens frø kan ryges og bruges som bedøvelse, men man kan let blive afhængig af dens søde kraft…\nmosset gror på nordsiden af træerne….\nVenusvogn, pigæble, skarntyde og bulmeurt er giftige planter. Dem må man hverken koge eller spise….\nMan kan se på menneskers øjne, om de lyver. Derudover kan man også se det på hænderne... osv.\nRemsen var lang; men til sidst kunne hun det hele, endda så godt at hun ville kunne remse det op i søvne, hvis det skulle være. Det havde hjulpet hende en hel del, af det meste var almenviden; men der var også ting, som hun vidste, var direkte forkerte, selvom hun ikke turde sige det. Dog var det tankevækkende, hvor dårlig hun var til at huske, og hun priste sig lykkelig for, at Jorim ikke havde været der til at bevidne denne pinlige seance.\nDa Troldmanden var tilfreds med hende, var solen allerede begyndt at kysse bakketoppene. Robilasios var lige så interesseret i halskæden som Tora, fandt Aja ud af den næste aften, hvor hun igen måtte fortælle, hvordan hun ca. et halvandet år tidligere på sin fødselsdag havde fået den. Bedstemoderen havde sagt, at den var meget sjælden og gammel, og at hun derfor skulle passe på den. Det var en magisk vejviser havde den gamle sagt, men Aja, der var vant til sin excentriske bedstemoderens sære udsagn, havde ikke hængt sig så meget i det. Siden havde hun båret den hver dag. Den altid kølige sten mod hendes bryst havde altid haft en beroligende virkning på hende.\nHun studerede som så mange gange før dråben. Dens koksgrå overflade havde altid været hende et mysterium, ved første øjekast var den nemlig helt jævn og ensartet i farven; men ved nærmere eftersyn havde den et spil i alle regnbuens farver. Hvis man virkelig nærstuderede den stammede farvespillet fra uendeligt mange små isblomstagtige mønstre, der bare fortsatte ind ad og ind ad, mindre og mindre. Det var næsten til at blive helt svimmel af.


Nordic Field Trial System - Forsøgsplan: 040022121 Strategi for bekæmpelse af skimmel i højresistente kartoffelsorter\n040022121 Strategi for bekæmpelse af skimmel i højresistente kartoffelsorter Til Oversigt\nForsøgsplanen er sidst opdateret d. 10-06-2021\nFORMÅL: At fastlægge hvilken skimmelbekæmpelsesstrategi der er mest hensigtsmæssig til kartoffelsorter med høj skimmelresistens.\nBAGGRUND: Der kommer flere nye sorter på markedet med meget høj skimmelresistens. Det er derfor vigtigt at undersøge, hvordan man beskytter dem mest hensigtsmæssigt mod skimmel, så brugen af skimmelmiddel begrænses til et minimum, samtidig med at sortens resistensegenskaber bevares bedst muligt.\nForsøget anlægges i en mark, hvor der jævnligt har været dyrket kartofler i sædskiftet.\nANLÆGSDATA: Høstparcel minimum 2 rækker på i alt 15 m2. Bruttoparcel: 4 rækker med en parcellængde, der sikrer, at der sker en ensartet udbringning af forsøgsbehandlingerne i hele nettoparcellens længde.\nDe forsøgssteder der ikke ønsker at bringe for meget smitte ind i forsøget, kan vælge at placere forsøget så langt væk fra andre skimmelforsøg som muligt, og at led 1 blot skal være et areal der placeres sammen med de andre skimmelforsøg. Her kan gentagelse 2-4 i led 1 fejlmarkeres.\nDer skrives et notat på forsøget, der beskriver hvordan led 1 er anlagt i forsøget.\nPå forsøgsarealet må der ikke foretages anden skimmelbehandling end forsøgsbehandlingen. Der foretages bladpletbekæmpelse efter behov. Mht. bejdsning, skadedyr og ukrudtsbekæmpelse behandles som omgivende mark.\nFaktor 1: Skimmelbekæmpelse\n1/2 dosis Ranman Top 0,25 l Ranman Top\n7 dage efter 1. behandling 0,25 l Ranman Top\n7 dage efter 2. behandling 0,25 l Ranman Top\n7 dage efter 3. behandling 0,25 l Ranman Top\n7 dage efter 4. behandling 0,25 l Ranman Top\n7 dage efter 5. behandling 0,25 l Ranman Top\n7 dage efter 6. behandling 0,25 l Ranman Top\n7 dage efter 7. behandling 0,25 l Ranman Top\n7 dage efter 8. behandling 0,25 l Ranman Top\n7 dage efter 9. behandling 0,25 l Ranman Top\n7 dage efter 10. behandling 0,25 l Ranman Top\n7 dage efter 11. behandling 0,25 l Ranman Top\n7 dage efter 12. behandling 0,25 l Ranman Top\n1/2 dosis Ranman Top men med 14 dages interval indtil 4/8 0,25 l Ranman Top\n7 dage efter 1. behandling Ubehandlet\n7 dage efter 3. behandling Ubehandlet\n7 dage efter 5. behandling Ubehandlet\n1/2 dosis Ranman Top, men med sen start (ca 15/7) Ubehandlet\n7 dage efter 2. behandling Ubehandlet\nBehandlinger med biologisk middel (Fytosol de første 6 gange, derefter 1/2 dosis Ranman Top) 4 l FytoSol\n7 dage efter 1. behandling 4 l FytoSol\n7 dage efter 2. behandling 4 l FytoSol\n7 dage efter 3. behandling 4 l FytoSol\n7 dage efter 4. behandling 4 l FytoSol\n7 dage efter 5. behandling 4 l FytoSol\nSkimmelstyring HR model A Behand. medd. senere\nSkimmelstyring HR model B Behand. medd. senere\nSPRØJTETEKNIK: 3 bar, 4 km/t og 200 l vand/ha.\nLed 1: Ubehandlet. Hvis det ikke ønskes at bringe for meget smitte ind i forsøget, kan man vælge at led 1 blot er et mindre område så væk forsøget og fra andre skimmelforsøg som muligt. I så fald skal gentagelse 2-4 i led 1 fejlmarkeres. Der skrives et notat på forsøget, der beskriver hvordan led 1 er anlagt i forsøget.\nLed 2: Standard ugentlige behandlinger med ½ dosis Ranman Top (7 dages interval).\nLed 3: Rutine behandlinger med 14 dags interval ½ dosis Ranman Top indtil 4/8 derefter fast rutine som led 1 ½ dosis Ranman Top 7 dags interval.\nLed 4: Rutine sprøjtninger med sen start. Starter 7 dage efter 3 behandling i led 1 (15/7) med ½ dosis Ranman Top i 7 dage interval.\nLed 5: Første 6 behandlinger behandlinger med et biologisk middel i form af 4 l Fytosol i 7 dags interval. Derefter (4/8) ugentlige behandlinger med ½ dosis Ranman Top.\nLed 6: Skimmelstyring HR (højresistente sorter) model A med udgangspunkt i infektionstryk. Der tages stilling til behandlinger i 7 dages interval med variabel dosis af Ranman Top.\nLed 7: Skimmelstyring HR (højresistente sorter) model B med udgangspunkt i infektionstryk. Der tages stilling til behandlinger i 7 dages interval med variabel dosis af Ranman Top.\nMht til skimmelstyring, se evt. Skimmelstyring i kartofler.\nLÆGGEMATERIALE: Sorten Nofy leveres fra AKV-Langholt. Læggeafstand 33 cm.\nKARTOFFELSKIMMEL I UBEHANDLET\nP03 24-06-2021, Før behandling\nP04 01-07-2021, Før behandling\nP05 08-07-2021, Før behandling\nP06 15-07-2021, Før behandling\nP07 22-07-2021, Før behandling\nP08 29-07-2021, Før behandling\nP09 05-08-2021, Før behandling\nP10 12-08-2021, Før behandling\nP11 19-08-2021, Før behandling\nP12 26-08-2021, Før behandling\nP13 02-09-2021, Før behandling\nP14 09-09-2021, Før behandling\nP15 16-09-2021, Før behandling\nP16 01-10-2021, Ved optagning\nSamlet prøvevægt 10 kg Se afsnit om PRØVEUDTAGNING. STIVELSE, % af råvare\nFølgende forhold bedes skrives i notat:vedr. fagligt notat:\n06-04-2021 Tilrettet Vejledning i forsøgsbehandlinger således at led 1 er ubehandlet (HJB)\n10-06-2021 Tilrettet led 5 så det er 4 l Fytosol der anvendes i de første 6 behandlinger (HJB)


Rød Billet dropper planer om ny færge | TV2 ØSTJYLLAND\nRød Billet dropper planer om ny færge\nBusselskabet fortsætter med at bruge Mols-Liniens færger\n20. okt 2015, kl. 07:25\nBusselskabet Rød Billet har droppet planer om at genoplive den gamle færgerute mellem Grenaa og Hundested.\nTidligere på året var det aarhusianske selskab ellers ude at sige, at man overvejede at oprette endnu en færgeforbindelse mellem Jylland og Sjælland.\nUdmeldingen kom på baggrund af en stigende interesse for billige rejser på tværs af Storebælt, og at Mols-Linien havde meldt ud, at selskabet ville skære ned på antallet afgange mellem Ebeltoft og Odden.\nBusselskab vil sejle fra Grenaa\n- Dengang vi begyndte havde vi investorer og en kapitalfond i ryggen, men det er blandt andet kapitalfonden, der har sørget for, at Mols-Linien bliver ved med at sejle, så det giver ikke længere mening for os, siger direktør for Rød Billet Thomas Hintze til tv2oj.dk.\nEfter Mols-Linien har skiftet ejere, ser det endda ud til, at østjyderne kan se frem til flere afgange med Mols-Linien til Sjælland, da selskabet overvejer at indsætte en ny færge.\nOptimisme efter ejerskifte i Mols-Linien\n- Djursland og alt nord for Randers er et stort marked for os, men så længe vi kan komme med Mols-Linien, ser vi pt. ikke grund til endnu en færgeforbindelse. Så hvor mange passagerer er der heller ikke fra Djursland, bare der er plads til både busser og biler, siger Thomas Hintze.\nHan er dog ikke afvisende overfor, at Rød Billet igen vil finde planerne frem, hvis Mols-Liniens antal af afgange skulle falde.


Aske af Paul La Cour – anmeldelser og bogpriser - bog.nu\nDa Stefane endnu er en lille dreng, opdager han mærkelige lyster hos sig selv. Han plukker fjerene af en fugl, der stadig er i live og stamper den ihjel med sin træsko. Bagefter ligger han rædselsslagen vågen hele natten af frygt for at den døde fugl skal komme tilbage for at straffe ham. Da han en dag skubber sin legekammerat ud over en stejl skrænt, er han selv i tvivl om, om han har gjort det med vilje. Kammeraten overlever, men Stefane får samvittighedskvaler og tilstår over for sin mor. Dagen efter bliver han sendt til byen for at gå i skole hos jesuitterne, og han ser aldrig sin mor igen. Mange år efter vender han tilbage til gården, men hans ondskabsfulde instinkter er ikke forsvundet& Poul la Cour (1902-1956) var en dansk forfatter, der debuterede i 1922 med digtsamlingen Dagens alter . Han er bedst kendt for sine digte, men skrev også romaner, kunstnerbiografier og supplerede sin indkomst ved at være oversætter og kritiker.\nVi er endnu ikke stødt på en boganmeldelse af 'Aske' af Paul La Cour i de 294 aviser, blogs og andre medier, vi følger. Men vi har fundet 80.297 andre anmeldelser af bøger.\nHæftet bog, Lindhardt og Ringhof, ISBN: 9788711828953\nEbog (ePub), Lindhardt og Ringhof, ISBN: 9788711640401\nFragmenter af en dagbog af Paul La Cour og Paul la Cour Hæftet bog · Ebog\nHæftet bog, Lindhardt og Ringhof, ISBN: 9788711828946\nKramer bryder op af Paul La Cour Hæftet bog · Ebog\nHæftet bog, SAGA Egmont, ISBN: 9788711828960\nEbog (ePub), Lindhardt og Ringhof, ISBN: 9788711640371\nMenneskets hjem af Paul La Cour Ebog\nEbog (ePub), Lindhardt og Ringhof, ISBN: 9788711640340\nDagens alter af Paul La Cour Ebog\nEbog (ePub), Lindhardt og Ringhof, ISBN: 9788711640302\nLevende vande af Paul La Cour Ebog\nEbog (ePub), Lindhardt og Ringhof, ISBN: 9788711640326\nDen tredje dag af Paul La Cour Ebog\nEbog (ePub), Lindhardt og Ringhof, ISBN: 9788711640319\nAlt kræver jeg af Paul La Cour Ebog\nEbog (ePub), Lindhardt og Ringhof, ISBN: 9788711640395\nDette er vort liv af Paul La Cour Ebog\nEbog (ePub), Lindhardt og Ringhof, ISBN: 9788711640388\nLeviathan af Paul La Cour Ebog\nEbog (ePub), Lindhardt og Ringhof, ISBN: 9788711640357\nDe hundrede somre af Paul La Cour Ebog\nEbog (ePub), Lindhardt og Ringhof, ISBN: 9788711640333


→ Billig vinduespudser ← Få et tilbud i Aalborg\nBillig vinduespudser i Aalborg er vanedannende\nLeder du efter den bedste vinduespudser i Aalborg? Du finder ikke bedre kvalitet til prisen. Kontakt os allerede nu og få en pris.\nHvad er det der ser så let ud, går så stærkt, og bliver så klart og godt, når arbejdet er færdigt? - Det er når vinduespudseren har været forbi Aalborg. Kontakt os for et godt tilbud.\nVi giver dig helt rene vinduer til de helt rigtige priser. Vi sætter som professionel vinduespudser en ære i at kunne levere rene ruder til alle i Aalborg. Vi står for det første altid for fremragende arbejde, som vi udfører baseret på mange års erfaring samt en grundig uddannelse. Vores team er meget stærkt og opbygget omkring håndfast erfaring.


Lyngs på tur - prøve i Hangar 17. -\nUdgivet i marts 13, 2022 af Lyng\nI denne weekend har vi været på tur med drengene, vi skulle gå prøve i Hangar 17 lørdag 12 marts og som en overraskelse, havde jeg bestilt et weekend ophold på Nilles Kro. Vi har boet på kroen før, det er et hyggeligt sted og man spiser ganske godt.\nSkal vi snart afsted? Ernie havde godt luret at der skulle ske noget.\nSå fredag efter arbejde, drog vi afsted til Nilles kro, vi fik tjekket ind og fik værelse ovenpå, lidt træls, men det kunne åbenbart ikke være anderledes.\nSkal vi bo på den kro?\nVi fik drengene installeret, herefter gik vi ned og fik kaffe og kage, så er weekenden ligesom i gang.\nDet var da en god ide det her.\nVi fik hvilet med drengene på værelset og luftet dem, klar til middagen kl 18. Man er vel på kro også skal det overholdes med de spise tider.\nForret med laks og lækkert hjemmebagt brød\nGammeldags oksesteg, med div. karse hører ikke på varm mad!\nVerdens skønneste mand!\nEn hurtig morgenmad, inden afgang.\nLørdag skulle vi til prøve i hangar 17. Det er en hangar som er opført at tyskerne under besættelsen. Trækonstruktionen blev transporteret til Danmark fra Tyskland, i nummererede stykker. Hallen er super flot og har en smuk konstruktion. Der er en god akustik i hallen, dog er der ikke varme på og det endte med at der var koldere inde i hallen end udenfor.\nDen smukke hal.\nBegge drenge var tilmeldt i øvet klasse, det blev Quarks debut uden line. Vores dommer Maiken havde lavet en super fin bane, med meget der skulle huskes.\nLine up inden bane gennemgang, her kan man se rækkefølgen på klassen, jeg skulle gå som første deltager med Ernie. Hvilket var rigtig fint. Ernie behøver ikke så meget opvarmning, han er bare klar.\nMed Quark skulle jeg gå efter 10 hunde, så jeg havde lidt tid til at få ham ud.\nBanegennemgang af dommer Maiken.\nEfter banegennemgang, som foregik i to hold, skulle Ernie ind, vi – læs Berit – fik desværre klummeret i det og vi mistede derfor hele 13 point ved et skilt! men det gode er jeg ved hvad jeg skal arbejde på at forbedre.\nErnies bane. Se lige en glad dreng og ja glad hundefører.\nSuper Quarks bane.\nQuark fik vist hans indre væsen, han synes alt er så sjovt, han fik øje på den store bamse, som han bare måtte hen til, jeg mistede desværre lidt koncentrationen på resten af banen, da jeg troede at vi var diskvalificeret efter hans lille løbetur.\nDen meget spændende bamse, som Quark ikke kunne stå for.\nDet gode er at han kom tilbage til mig, han var dog stadig meget levende og vi havde en masse rigtig dumme fejl, jeg havde besluttet mig for ikke at rette en masse på ham. Det vigtige var at han fik en sjov tur. Hvilket han til fulde gjorde. Der er masser at arbejde med for mig. Så jeg glæder mig til at træne videre.\nNej jeg blev ikke sur, som du selv kan se på videoen, så er Quark jo bare jaaaaa Quark.\nTillykke til jer andre med jeres resultater og tak til folkene bag, tak til dommer Maiken Egekvist for en god bane og rigtig god feedback til begge mine drenge.\nEfter vi havde fået overrakt vores bøger, uden de store resultater, men dog med en masse erfaring i rygsækken, kørte vi ind til Rønde og fandt et pizza sted, vi skulle bare have en let frokost, men typisk mig, var jeg top sulten og endte med at købe to kæmpe kebab tingester, med fritter og sodavand til.\nDet er Danmark når det er smukkest.\nEn tur på stranden blev det også til.\nEr den kage til mig, se begge skåle er helt tomme!!!\nNoget med rejer til forret.\nNoget med ko til hvoedret.\nEt forsøg på at blive smukkere, Quark var ikke imponeret.\nDrengene holder øje med parkeringspladsen.\nPå vejen hjem, var vi forbi kirkegården og lægge en buket roser, til min far og Helga. I går var det 7 år siden han gik i forvejen.\nHjemme igen, hygge med Zzzzzz og hjemmebag.


Casino temafest - Sjov & Kreativ\nCasino temafest\tDer er 41 varer.\nPoker chips 150 stk Poker Chips til din Casino temafest eller poker aften med vennrne. Disse poker chips kan bruges bordpynt eller som spille chips til festen med Casino og Las Vegas tema. Sættet indeholder: • 100 hvide chips • 25 blå chips • 25 røde chips\nPoker chips 150 stk Poker Chips til din Casino temafest eller poker aften med vennrne....\nPoker chips 150 stk Poker Chips til din Casino temafest eller poker aften med vennrne. Disse poker chips kan bruges bordpynt eller som spille chips til festen med Casino og...


New MT series 2019\nKan du modstå The Dark Side of Japan? Det er ikke mere end fem år siden, at Yamaha afslørede den oprindelige, banebrydende MT-09 for motorcykelverdenen. Med sin momentstærke crossplane-motor, sit naked-stel og sine smidige køreegenskaber introducerede denne motorcykel det europæiske marked for The Dark Side of Japan - det var en dristig, ny designfilosofi, der var inspireret af undergrundsmotorcykelmiljøet i Japan.\nDette innovative, nye Hyper Naked-segment viste sig at være en øjeblikkelig succes, hvor kørerne søgte den essentielle følelse og grundlæggende nydelse, der er forbundet med at køre på to hjul. Med deres klare fokus på lineært moment, nem manøvredygtighed og optimalt effekt/vægt-forhold har Yamahas Hyper Naked-motorcykler bragt et helt nyt look og en helt ny energi og attitude ud på gaderne i Europa. Siden den første MT-09 blev lanceret, er Hyper Naked-serien hurtigt vokset til at omfatte i alt syv modeller fra flagskibet MT-10 SP til MT-125 - og hver eneste af dem har vist sig at være en enestående succes i deres respektive kategori. På blot fem år har salget af MT'er i Europa rundet 175.000 maskiner, hvilket gør serien til den mest succesrige og populære serie af Yamaha-motorcykler, og MT-09 og MT-07 ligger konstant blandt de bedst sælgende modeller i deres respektive markedssegmenter.\nNy Ice Fluo-farve i 2019\nYamaha revolutionerede looket på Hyper Naked-scenen fuldstændig med introduktionen af de radikale Night Fluo-farver. Med sin dristighed og originalitet forstærkede dette modige farvevalg MT-seriens dynamiske karakter - og det indgik i et perfekt makkerskab med vovemodet og udadvendtheden hos mange Hyper Naked-kørere.\nI 2019 fører Yamaha MT-seriens aggressive og selvsikre look et skridt videre med sin videreudvikling af Fluo-konceptet. Den kraftfulde og kompromisløse nye Ice Fluo-farve understreger ikke blot den dynamiske sjæl i Yamahas Hyper Naked-motorcykler - den skaber også et let genkendeligt look, som styrker den helt specielle familiefølelse blandt MT-ejere. Den nye Ice Fluo-farve, hvor en supersej, ny isgrå "bodywork" farve skaber kontrast med selvlysende røde hjul og motor, stel, gafler og forlygte i sort - samt stemmegaffellogoer på tanken eller luftkanalerne - findes kun på Yamaha MT-serien. Den nye Ice Fluo-farve vil kunne fås på alle MT Hyper Naked-modeller (undtagen SP-versionerne, der har deres helt egne farver), og farverne Yamaha Blue og Tech Black fås fortsat.\nOversigt over Yamahas Hyper Naked-modeller\nSpecialversion af MT-10\nÖhlins elektronisk raceraffjedring\nEksklusive TFT-instrumenter i farver\nDen ultimative Hyper Naked\nYZF-R1-baseret 998cc motor\nCrossplane-motor med ujævn tændingsrækkefølge\nLineært moment med enestående manøvredygtighed\nSofistikeret elektronisk styringsteknologi\nEksklusive racerinspirerede farver\nÖhlins støddæmper bagpå og guldfarvede justerbare gafler\nQuick Shift system / slipperkoblingSofistikeret elektronisk styringsteknologi\nMotorcyklen, der ændrede alt\nRadikal naked-stil med enestående ydeevne\nAggressive dobbelte LED-forlygter\nStærkt moment og sportsdynamik\nYamahas bedst sælgende motorcykel\nNervepirrende ydeevne med fremragende økonomi\nOverkommelig i pris - fås med fuld effekt og 35 kW\nLet, kompakt og kontrollerbar\nAlsidig, let, kompakt og komfortabelIdeel til nye og erfarne kørere\nLav sædehøjde for let påstigning\nMT-design med fantastisk allround-ydeevne\nNaked-chassis i fuld størrelse\nSupersport-motorteknologi og -stelteknologiBremser, affjedring og hjul med høje specifikationer\nUltimativ 125'er med masser af attitude\nGør den til din helt egenMed din Yamaha Hyper Naked bliver du en del af det mest dynamiske team i motorcykelverdenen - hver eneste Yamaha MT giver dig chancen for at indgå i et spændende motorcykelnetværk, hvor du bestemmer reglerne. Ved at tilføje en række originale Yamaha-tilbehørsdele til din motorcykel kan du også opbygge din helt egen MT-maskine med det udseende, den følelse og de specifikationer, der matcher din personlighed.\nFor hver motorcykel i udvalget kan serien af originalt Yamaha-udstyr dække tre brede grupper. Funktionelle dele som f.eks. skærme og bagagetasker er designet til at gøre din køretur så behagelig som muligt - mens krumtaphusbeskyttere, kølerskjolde og akselbeskyttere holder din MT i god stand. Det brede udvalg af designdele omfatter maskinbearbejdede afskærmninger, netgitre og højtmonterede nummerpladeholdere - og hvis du ønsker større ydeevne, skulle du tjekke udvalget af udstødninger, slip-on-lyddæmpere, valsede kædestrammere og meget mere.\nOpbyg din drømmesamling med den gratis MyGarage-app\nMyGarage-appen er den bedste måde at opbygge din drømmesamling af Yamaha-motorcykler - og den er helt gratis! Download appen, og du er klar til at skabe din helt egen personlige Yamaha.Med MyGarage kan du tilføje og fjerne en masse forskelligt originalt Yamaha-udstyr og se cyklen fra alle vinkler. Når du har skabt dine drømmemotorcykler, kan du gemme dem og dele dem med dine venner - og når du har truffet den endelige beslutning om, hvilken version der er den rette for dig, skal du blot sende den til din Yamaha-forhandler, som herefter vil gøre den til virkelighed.\nMed udvalget af teknisk køreudstyr og fritidstøj i Yamaha MT-kollektionen kan du vise din troskab mod The Dark Side og blive en del af det stadigt voksende MT-fællesskab - uanset om du er kører, passager eller fan.Udvalget af køreudstyr omfatter jakker i sort/grå og sort/orange stof til mænd og kvinder, og der er også en sort/grå læderjakke til mænd. I serien af fritidstøj er der et udvalg af T-shirts og hættetrøjer til mænd og kvinder samt et udvalg af kasketter.2019-tøjkollektionen har samme DNA som Hyper Naked-motorcyklerne og kombinerer en rå og fokuseret stil med et moderne look og den nyeste teknologi.


Elektrikere var til svendeprøve via pc og web – Pingvinnyt.dk\n30. mar. 2020 | Anne Hansen Aamand\nPå overfladen ser det ud til, at samfundet næsten ligger stille, men stor aktivitet på undervisningsområdet sikrer skole-, gymnasie- og erhvervsskoleelever god undervisning i en krisetid. Den jydske Haandværkerskole har netop afviklet sin første virtuelle svendeprøve.\nDen jydske Haandværkerskole har netop afholdt sin første virtuelle svendeprøve for elektrikere.\nSelvom det meste af samfundet tilsyneladende ligger stille hen, sker der alligevel meget i det skjulte. Skoler, gymnasier og erhvervsskoler har alle etableret fjernundervisning til deres elever for at sikre en god og fornuftig læring – selv i krisetider. Det gælder naturligvis også Den jydske Haandværkerskole (DjH). Her er der taget online undervisningsmidler i brug, så erhvervsskoleeleverne når i mål med deres uddannelse, selvom de ikke er tilstede på skolen.\nUnderviser Peter Wittendorff, DjH, havde midt i corona-krisen, den 26. marts, de første elektrikerlærlinge til en virtuel svendeprøve. Ved svendeprøven deltog i alt fire personer: Lærlingen, eksaminator og to skuemestre (censorer).\n”Det gælder om at være godt forberedt og skabe gode rammer for eleven, der skal til svendeprøve. Tryghed er vigtigt, og det er en forudsætning for, at eleverne kan levere det bedste, de har lært”, fortæller Peter Wittendorff.\nForud for eksamensdagen blev der holdt flere online møder med eleverne i Teams – programmet, hvor eksamen blev afviklet. Eleverne skulle være fortrolige med metoden og programmet.\n”Vi kan aldrig levere den psykiske støtte online, som vi kan, hvis vi befinder os i det samme rum, derfor er forberedelsen så vigtig”, siger Peter Wittendorff.\n”Vi begyndte eksamen med, at jeg havde en lille snak alene med eleven, før de to skuemestre blev lukket ind i det virtuelle rum. Eleven fremlagde sit projekt og besvarede spørgsmål fra eksaminator. Så blev der lukket af for eleven nogle minutter, hvor karakteren blev drøftet, før eleven igen var med og fik sin karakter,” forklarer Peter Wittendorff.\nDen virtuelle eksamen forløb fornuftigt, og der blev givet gode karakterer. Peter Wittendorff understreger dog, at det er en mulighed, der kan anvendes i en given situation som den krise, vi for tiden befinder os i. Han foretrækker det personlige møde mellem elev, eksaminator og skuemestre med større nærvær og tryggere rammer.